LidanRubinov/Halacha-QA huggingface dataset:
שאלה: ביסוס האמונה 2: ענית לי שאם לא אהיה דתי אז ה ישפוט אותי על כך. אבל זה עדיין לא מספק אותי, כי איום בעונש עדיין לא מחייב אותי לקיים מצוות, כי מה אם אנין מאמין באמת שיש ה והוא יעניש אותי, אז העונש כשלעצמו גורם לכך שיש איזה חשיבות במצוות על פני צורת חיים אחרת? אני באמת לא מבין מה המקור לעדיפות של מערכת הערכים הדתית על מערכת אחרת, אם כל התוצאה של זה היא הנאה או סבל בעולם הבא?
תשובה: כדי להבהיר את השיח ביננו אני מצרף כאן את שאלתך הקודמת ואת תשובתי: שאלתך - "נניח שהיה התגלות וניתנה התורה, עדיין, אני יכול לבחור שלא לקיים את התורה?" תשובתי - "אנחנו מאמינים בבחירה חופשית. התורה כותבת:  ובחרת בחיים  (דברים ל  יט). אפשר לבחור בחיים, אפשר גם לבחור בהפך מהחיים. אתה חופשי לבחור את דרכך - רק זכור מה שאמר קהלת (יא  ט): שמח בחור בילדותיך ויטיבך לבך בימי בחורותך והלך בדרכי לבך ובמראי עיניך ודע כי על כל אלה יביאך הא-להים במשפט:" השאלה הראשונה היתה על "בחירה חופשית" התשובה היתה שיש בחירה חופשית ולכן אתה רשאי לציית או לסרב. השאלה שלך כאן, נוגעת לענין אחר: האם איום בעונש (בעוה"ז או בעוה"ב) הוא סיבה נכונה לקיים את המצוות? ודאי אתה צודק - איום בעונש הוא סיבה דלה וילדותית. כבר הרמב"ם בהלכות תשובה (פרק י) הדגיש זאת - הוא קרא לכך  עובד מיראה  וקבע שאין לעבוד בדרך זו אלא רק כהתחלה חינוכית. כנגד העבודה  מיראה  מציג הרמב"ם עבודה  מאהבה  - בלשונו הצחה: "עושה האמת מפני שהיא אמת." מאמינים בוגרים - לא מקיימים תורה ומצוות מתוך פחד או מתוך מחשבה על השכר שלהם. מי שחושב כך לא עובד את ד  אלא את עצמו - רק לעצמו הוא דואג. המאמין מבין שהתורה היא רצון ד, דרך אלוקית ראויה ונכונה לכלל ישראל, וממנה תבוא ברכה רוחנית וטובה חומרית לכל הבריאה כולה. עתה יש לברר באופן מדויק מהו רצון ד  וכיצד הוא מתבטא במצוות השונות מצד אחד ובגורלו של עם ישראל מצד שני. על כך נאמרה ונכתבה הגות רחבה במחשבת ישראל, בקבלה ובחסידות.
שאלה: כשרות sKs: כושרות, קיבלתי חבילת סוכריות מנטה במתנה ועליה אישור כשרות של הרב דוד מושקוביץ sKs האם כשרות זו טובה? ברמת מהדרין? רצ"ב תמונה אוכל לשלוח תמונה במייל לתשובתכם אודה, יהודה בנטוב 054-493-7077
תשובה: בחו"ל יש מאות גופי כשרות ברמות השגחה שונות. לעומת זאת בארץ ישראל ייסדה הרבנות הראשית לישראל נהלי כשרות ברורים שע"פ הנהלים האלו ניתן לבדוק ולדעת האם רמת הכשרות היא כשרות רגילה או מהדרין. בנוסף בארץ ישראל הנהלים מיוסדים על עיקר הדין בשונה מחו"ל שבמציאות של דחק משתמשים בהקלות הלכתיות שונות שלא מקובלים בארץ, כך לדוגמא בחומרי הגלם: בארץ ישראל אין מציאות של מוצר עם קמח שיש בו חשש "חדש" שהוא איסור מן התורה. לעומת זאת בחו"ל יש וועדי כשרות שמתירים זאת ע"פ דעות מקובלות אצל עדות מסוימות בחו"ל. דוגמא נוספת נמצאת בתהליך הפיקוח: ישנה מחלוקת בין ספרדים לאשכנזים מהו תהליך בישול המוצר המותר ע"י גוי, וישנם וועדי כשרות שסומכים על שיטה הלכתית מסוימת המתירה לגוי לבצע את כל תהליך הבישול במפעלים בחו"ל. יוצא מכאן שנהלי הכשרות בארץ ישראל יצרו מצב מבורך שמעמיד את הכשרות בארץ בכמה רמות מעל לנותני הכשרויות בחו"ל, שכן בחו"ל כל בי"ד פוסק באופן עצמאי דבר שמקשה עלינו יושבי ארץ ישראל לסמוך במקרים רבים על מוצרים מחו"ל הן בשל שעות הדחק שנמצאים בהם בחו"ל והן בשל חוסר ידיעה מהם הנהלים המקובלים על אותו וועד כשרות. חשוב לדעת! במערך הכשרות ישנם סוגיות רבות שיש להתייחס אליהם. כל מוצר שנראה כפשוט יכול להכיל לעיתים עשרות חומרי גלם עם עשרות שאלות הלכתיות. לכן קשה לנו לענות באופן מפורט על נותני הכשרים בחו"ל, רק נמליץ באופן כללי: 1. מומלץ לרכוש מוצרים עם הכשר טוב מוכר ומוסמך מהארץ. 2. הכשר מחו"ל - חשוב לראות שיש גם אישור הרבנות הראשית לישראל, האישור אינו משמש כהכשר אלא אישור שבי"ד נותן ההכשר עומד בקריטריונים בסיסיים של כשרות שיתכן שהם מקילים מאד. 3. מומלץ לבדוק עם מחלקת היבוא במספר 025313131 האם ישנו אישור שכזה? שכן ישנם זיופים רבים בתחום זה, בנוסף האם המוצר מהדרין? או שהוא מכיל רכיבי חלב גוי? האם הוא בישול עכו"ם לספרדים? ועוד
שאלה: ניקוי בזיליקום: כיצד ניתן לנקות עלי בזיליקום בצורה הכי פשוטה ומהירה, והאם ריסוקם מועיל?
תשובה: יש במאגר השו"ת עוד כמה וכמה תשובות בקשר לבזיליקום. עיין שם
שאלה: שם האם בברכת כלה: כבוד הרבנים בעקבות כך שאני עולה מחבר העמים עברתי הליך של בירור יהדות ובעקבות חוסר מסמכים להוכחת יהדות נאלצתי לעבור גיור לחומרא אע"פ שאין ספק ולו קטן ליהדותנו, אני בת מלך מאמינה ודתיה מתמיד, השאלה שלי היא האם אני אוכל בברכת כלה לציין את שם אימי או שמא יש איסור לכך?
תשובה: וברכת ד  מזל טוב. תוכלי להזכיר את שם אמך הביולוגית בשמחה תמיד. שבוע טוב בברכת התורה והארץ יהודה הלוי עמיחי מכון התורה והארץ
שאלה: הגעלת כלים: רציתי לדעת אם יש באיזור ירושלים או בכלל מקום שאפשר להגעיל כלים ולא רק לפני פסח
תשובה: אנו לא מכירים. פני לרב של השכונה.
שאלה: למה גברים כתבו הלכות לנשים?: שאלה שנורא מציקה לי - למה הלכות צניעות לנשים גברים כתבו? עם כל הכבוד - הם לא מבינים בזה כמו שאישה תבין גם אם הם רבנים גדולים זה כמו לבקש מרבנית לכתוב בשביל בנים הלכות שמירת עיניים ושמירת זרע. או לפחות למה לא לכתוב את זה יחד עם בת שכל אחד יביא את הצד שלו לעניין? כמו שאני לא מנסה להבין גברים בנפליות שלהם בעניינים כאלה כי אני פשוט לא יכולה להבין אותם כי יש לי צורת מחשבה שונה ויצרים אחרים ואני לא יכולה להתיימר להכתיב להם איך לנהוג ולמה פה ופה אסור ושם מותר. כך גברים לא יכולים להכתיב לי בעניינים שהם לא יכולים להבין אמרו לי שאותם רבנים עסקו ביום יום שלהם עם נשים אז יש להם הבנה בזה. אבל זה לא נכון, כי לגבר אין ראש של אשה הוא לא יכול להבין את זה - רק עד גבול מסויים וזה לא מספיק אני מצפה לתשובה רצינית ולא מחורטטת נורא קשה לי לקבל את עניין הצניעות גם בלי זה ושבת וסליחה אם זה יצא תוקפני
תשובה: אין איזו הגמוניה של גברים וישבה והחליטה: כך צריכה אשה להתלבש. התורה היא שקבעה את זה. וכמו שלעניין התמודדויות של בנים אמנם יכולה אשה לפרש ולבאר את גדרי האיסור, אך את ההתמודדות למעשה ושיטות איך לא ליפול היא לא שייכת, כך לעניין צניעות הנשים - רב גבר יכול להורות את פרטי ההלכות, אך ההתחזקות בזה למעשה וההתמודדות - זה לא שייך, והרבניות הן אלו שצריכות להתעסק בזה וכן אשה לרעותה.
שאלה: נרות שבת: אנחנו (אני, בעלי וביתי) מתגוררים באופן זמני (שנה - שנתיים) בבית חמי וחמתי היקרים, מהי ההלכה לגבי הדלקת נרות שבת בפרט וחגים בכלל? האם עליי להדליק נרות עם ברכה? ושבת זהבית.
תשובה: וברכת ד  אם יש לכם חדר קבוע יש להדליק לפי האשכנזים מדליקים במקום אכילה, לפי הספרדים במקום השינה. שבוע טוב בברכת התורה והארץ יהודה הלוי עמיחי מכון התורה והארץ
שאלה: קמח מלא מחברת טעמן: לחברת טעמן יש קמח מלא או קמח מלא 70, שמצוין על האריזה- שכל עוד האריזה סגורה אפשר להחזיק שאין בה תולעים ואין צורך בניפוי, לאחר הפתיחה להכניס לקרור. האם ניתן לסמוך שאכן אין תולעים? אפשר לצרוך מוצר זה ללא ניפוי ובדיקה?
תשובה: מי שמציין כך על גבי האריזה הוא העידה החרדית. וניתן בהחלט לסמוך על מה שכתוב.
שאלה: דג גמל הים (בן גוריון): האם דג גמל הים הידוע בכינויו בן גוריון כשר למאכל?.
תשובה: באופן כללי ההלכה בעניין כשרות דגים הוא: מותר לאכול דג אך ורק כאשר אתה רואה שיש לו קשקשים(כדוגמת נסיכת הנילוס המשווק עם פס עור עם קשקשת), או כאשר הוא משווק עם הכשר מוכר בצורה של חותם בתוך חותם, או בחנות דגים עם הכשר. לא סומכים על שמות של דגים כדי להתיר אותם לאכילה. וכפי שכתבנו כמה פעמים בתשובות אחרות: יש דגים שיש ביניהם זנים כשרים וזנים לא כשרים למרות שהם נושאים אותו שם. למשל טונה וסלמון. ובאופן ספציפי- לא מצאתי במגדירי דגים האם הוא כשר או לא. ולכן צריך לחפש קשקשים על עור הדג כדי להתירו.
שאלה: לא ילבש: האם ניתן לתת לבת זוג קפוצון שקניתי לה מתנה של "סוף מסלול"?
תשובה: וברכת ד  כל בגד שלא מיוחד למין מסויים אין בו לא ילבש. שבוע טוב בברכת התורה והארץ יהודה הלוי עמיחי מכון התורה והארץ
שאלה: אכילה ללא הבדלה: רציתי לשאול אם אני אוכל במוצ"ש ללא הבדלה, למרות שאני יודע שאסור במזיד כי אין לי אפשרות לעשות בגלל משפחה וכולי עדיף שלא גם לא בבית כנסת אז רציתי לשאול האם אני מחלל שבת? אם אני אוכל? או איסור אחר.? ובקשר למלאכה, או שאני מתפלל ערבית לפעמים או שאני אומר 4 מילים "המבדיל בין קודש לחול" ואז עושה מלאכות זה ר?
תשובה: וברכת ד  באמירת "המבדיל בין קודש לחול" זה כבר מתיר מלאכות. לעניין אכילה צריך הבדלה, לפחות במוצאי שבת. שבוע טוב בברכת התורה והארץ יהודה הלוי עמיחי מכון התורה והארץ
שאלה: קביעת תפילה: האם מותר להקדים או לאחר תפילה אפילו ב5 דקות שזמנה קבוע בלי להודיע לציבור?
תשובה: אני מבין שמאחורי שאלה זו מסתתר סיפור מכאיב, ואולי אף מחלוקת. אשמח לשמוע את הסיפור כולו כדי לוון את התשובה בצורה נכונה.
שאלה: דין רודף: הרב,רציתי לדעת אם יש דין רודף על התאבדות (זאת אומרת אם אתה בא להתאבד ואז יש "הבא להרגך השכם להרגו" אז בדיעבד מותר לך להרוג את עצמך) מקווה שהבנת את השאלה שלי.
תשובה: אשמח מאוד להבין את הרקע לשאלה זו לפני שאני עונה עליה.
שאלה: החלפת שם או הוספת שם: לכבוד כבוד הרב שמי.וקיבלתי את שמי סתם על שם מישהו לכן לא הולך לי עם השם ואני לא מצליח להתקדם בחיים אני מרגיש שאני לא זז ונמצא מקום אנא עזור לי וברך אותי על החלפת שם או הוספת שם בכבוד רב.
תשובה: ראשית, אני מצטרף לברכות ולתפילות שימלא ד  משאלות לבך לטובה, ושחייך ייגאלו מהמצוקה שהם נמצאים בה כעת. אין קשר בין החיים שלך ובין השם שלך. כשאדם מרגיש תקוע במקום בו הוא נמצא - הוא יכול לשמוע בכך קול שקורא לו לשאול את שאלות היסוד של החיים, אולי להחליף כיוון, לחלץ מתוך עצמו דברים עמוקים יותר וטובים יותר. החלפת השם היא חסרת משמעות. לא השם שלך קובע את החיים שלך אלא הדרך בה אתה בוחר. נראה לי שדווקא טוב לך לא להחליף שום שם, כדי שזה לא יפריע לך ללכת בדרך שאתה מעורר בה את עצמך. והרבה הרבה הצלחה
שאלה: דתי או מתחזה?: כבוד הרב שמי.ואני ניצולת שואה בת 70 עם אחוזי נכות גבוהים. לפני 5 שנים גנב ממני. סך 60000 דולר. חסכונותיי. עד היום לא החזיר. האם הוא נחשב לדתי או מתחזה? ד.
תשובה: כואב לי מאוד לקרוא את מה שאת כותבת. אני כמובן לא מכיר את העובדות. אולם אם העובדות הן כפי שאת מספרת - מדובר בעוול הנורא ביותר. על כך אמרו נביאי ישראל כי אין הקב"ה חפץ בקורבנות המייצגים את שיא המצוות שבין אדם למקום אם המביאים אותם עושים עוול, ובעיקר עוול כלפי אלה שנמצאים במצוקה. אני מקווה שיימצא מזור לכאב, ושהכסף הזה יוחזר לך. זה חשוב גם לך וגם למי שלקח את הכסף. ופיתרון
שאלה: טלוויזיה בשבת מותרת?: לפי מה שענית לה פה אני הבנתי שאפשר לצפות בטלוויזיה בשבת בכמה תנאים: -תנאי ראשון הוא שאתה צריך לצפות בתוכניות שלא עשו אותה בשבת -תנאי שני הוא פשוט לא לצפות בטלוויזיה בדברים שיתנו לשבת אווירה של יום חול (למשל לצפות בסרטים של קשורים ליום שבת וכדומה) -ותנאי שלישי שיהיה שעון לטלוויזיה השאלה שלי פה היא האם אני צודק במה שאני אומר פה ואם לא אז בבקשה תפרט לי למה (ואת כל הסיבות בבקשה) :) ציטוט מהתשובה שלך: "הטלוויזיה אסורה בשל שני עניינים נוספים: הראשון, יש בה הנאה ישירה מחילול שבת של עושי התוכניות וכל הצוות הטכני השני, יש דין כללי על השבת שלא תהיה בה אווירה של יום חול, והטלוויזיה היא הגורמת העיקרית לאווירה של יום חול." " שעון שבת אינו אסור בשל העובדה שבשבת לא נעשית כל עבירה אסורה. הדבר דומה לפתיחת צינור לפני שבת המשקה לאורך השבת כולה את השדה וכדו. התורה מצווה על האדם לא לעשות מלאכה בשבת, ואינה מצוות שהמלאכה לא תיעשה. על כן, אסור לאדם לחלל שבת, וכשמפעילים שעון שבת האדם אינו מחלל שבת כלל ועיקר. אין בזה אפילו שמץ של רמאות."
תשובה: הבה נקרא מחדש את מה שכתוב בתשובה: א. האיסור לצפות בטלוויזיה בשבת אינו קשור רק לשאלה מתי הכינו את התוכנית. "עושי התוכנית והצוות הטכני" הם גם אלה שמחללים שבת בשעה שהם משדרים את התוכניות, וכל הטלוויזיה בשבת היא לדאבון לבנו חלול שבת אחד גדול. לפיכך, אסור לחלוטין לצפות בה. ב. לא כתוב בתשובה "לא לצפות בטלוויזיה בדברים שיתנו לשבת אווירה של יום חול (למשל לצפות בסרטים של קשורים ליום שבת וכדומה)". כתוב בה שהטלוויזיה מעצם מהותה, אפילו אם ישדרו בה שידורי שיעורי תורה   היא עצמה מהווה אווירה של חילול שבת. ג. שעון שבת אינו פותר כלל את הבעיות האלה. הדברים על שעון שבת הם בכלל לא קשורים לתשובה על הטלוויזיה, והם תשובה לשאלה למה שעון שבת בכלל מותר. אני מודה לך על כך ששאלת את השאלה, ואז ביחד ראינו מה כתוב בה כפי שהיא. הכותרת לשאלה שלך צריכה אפוא להיות "טלוויזיה בשבת - אסורה!".
שאלה: תפילה-ש"ץ: ושבוע טוב. (אפשר לפרסם את השאלה) יש לי שאלה בנוגע לשליח ציבור. אמרו לי שכאשר שליח ציבור עולה אז אסור לו "להוסיף או לגרוע" לדוגמא: אצל אשכנזים שרים "וביום וביום וביום השבת" אז לשליח ציבור וצריך לאמר רק את "וביום" אחד ולא לחזור על אותה מילה פעמיים כיוצא בזה. רציתי לשאול אם יש מקור לזה שאסור "להוסיף" והאם זה בכלל נפסק להלכה?? כבוד הרב.
תשובה: ברור שיש קטעים שלכל הדעות אסור לחזור בהם על מילים. בקטעים אחרים יש מחמירים ויש מקילים. להלן לקט תשובות בנושא:
שאלה: אבק ריבית: אם בתיווך יש אבק ריבית, אז למה יהודים דתיים מתעסקים בזה כשחלק או רוב הלקוחות שלהם הם יהודים?
תשובה: לך לא שמעתי שיש בתווך אבק ריבית שבוע טוב דוד לוי
שאלה: כסף שנעשה מזכויות יוצרים: אהלן, יש לי כרגע כמות כסף מסויימת שעשיתי אותה כתוצאה מזכויות יוצרים. לדוגמה יוצא סרט לקולנוע או לDVD, אז אני הייתי מאלה שמעלה את הסרט לאינטרנט כדי שאנשים אחרים יוכלו להוריד. עכשיו עברו מאז בערך 4 שנים מאז שעשיתי את זה ועכשיו נזכרתי שנשאר לי הכסף מזה. השאלה שלי היא מה אני יכול לעשות עם הכסף הזה, ברור לי שהוא לא כשר. אבל האם אני יכול לתרום אותו לעמותה או משהו כזה? מצד שני אם אני תורם את הכסף אז זה נותן לגיטימציה שאפשר לגנוב לגזול אם אני נותן את זה לנזקק. להחזיר את הכסף ליוצר - אני חושש שזה יהיה קשה מאוד עד בלתי אפשרי כי יש פשוט המון המון יוצרים ו: 1. אין לי מושג איך לחלק את הכסף ביניהם. 2. קשה להגיע אליהם. 3. אני לא בטוח שהם יתעניינו, זו כמות כסף קטנה מאוד לעומת הרווחים שלהם (1000 שקל). אני שואל את הרב מה לפי דעתך אני צריך לעשות?
תשובה: וברכת ד  יש להשתדל להחזיר ליוצר שהוא הנגזל, ועל כן צריך להתאמץ אפילו שזה לא קל, אבל "והשיב את הגזלה" זו מצוה של תורה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הלכה: 1. מה הכמות שאני אוכלת מזונות ויש לברך ברכת המזון ולא מעין השלוש? 2. כאשר הכנתי אוכל בשרי בתנור, ועברו יותר מ24 שעות, האם אני יכולה להכין אוכל חלבי? האם יש צורך בכל מקרה לנקות את התנור? 3. מה ההלכה אומרת לגבי חלב נוכרי? מותר לאכול? 4. אני מקפידה לאכול בדצ, אך הבנתי שיש מאכלים מסויימים בהם ניתן להקל ולאכול רבנות. האם זה ר? 5. בארוחת שישי אנו נוהגים להביא קינוחים לפני ברכת המזון, האם אני יכולה לברך מזונות על וופל או בייגלה? 6. לפני ראש השנה יש לעשות התרת נדרים, למי ניתן לפנות שיעשה עבורי? ויישר כח גדול
תשובה: 1. 216 גרם ויותר נוטלים ידיים, ומברכים "המוציא" וברכת המזון. 2. שלושה תנאים: א.נקיון יסודי ב.24 שעות ללא שימוש ג.לפני השימוש לחמם את התנור בחום גבוה למשך חצי שעה. 3.ישנה מחלוקת בפוסקים האם חלב עכו"ם הוא גזרה או איסור ככל האיסורים. לדעת הרב פינשטיין מאחר ויש פיקוח ממשלתי אין חשש לעירוב חלב טמא - וניתן להקל. אולם למעשה רוב הבד"צים וכן הרבנות הראשית לא נותנים הכשר למוצרים שמעורב בהם חלב עכו"ם. (הרבנות נותנת הכשר רק לאבקת חלב עכו"ם) 4. איני מכיר את החילוק שציינת. 5. על פירות בסוף הסעודה צריך לברך. על מזונות ישנה מחלוקת, לכן טוב לאכול רק לאחר ברכת המזון. 6.אם יש נדר מסוים שברצונך להתירו, עלייך להתייעץ עם הרב המקומי ולפרט בפניו על מה הנדר? ומדוע את רוצה להתירו? אין צורך להמתין עד ערב ראה השנה. יום טוב
שאלה: פיריון:, אני ואשתי נשואים כ 9 שנים ללא ילדים. הבעיה שלאישתי יש בעיה של איזון הורמונלי ( ערכי ההורמונים שלה לא תקינים ) לכן אנו לא יכולים להתחיל בתהליך של הפר יהחוץ גופית ( IVF ),שלא לדבר על הריון טבעי. יעצו לנו דיקור סיני אך גם זה לא עוזר ( כל הרופאים והמטפלים שהיינו אצלם אומרים שאישתי היא אגוז קשה לפיצוח. ) אודה לכם אם תוכלו להפנות אותנו למקובלים רבנים שיכולים לעזור לנו. מראש
תשובה: וברכת ד כדאי לפנות למכון פועה בירושלים והם ייעצו לכם הצעה שאי"ה תועיל לכם. בברכת התורה והארץ יהודה הלוי עמיחי מכון התורה והארץ
שאלה: מעוניין בעיקר הדין בלבד: אני מרוקאי מעוניין בעיקר הדין בלבד - ללא הידורים וחומרות מיותרים. לפי מה שראיתי באתר שלכם - יש רק מהדרין היכן אוכל למצוא רשימה של מה לקנות
תשובה: זו שאלה חשובה ויהיה מאד קשה לענות עליה כי היא חורזת הרבה מאד הלכות בשו"ע. אנסה לתת כיון של תשובה דרך דוגמא. אתם יהודי יוצא מרוקו שרוצה לאכול כבד בקר במסעדה. 1. בישולי גוים- ספרדים פסקו שהיהודי צריך לצלות אותו ולא מספיק שהיהודי ידליק את האש הגוי יצלה אותו. 2. בשר חלק- באופן כללי ספרדים נהגו לאכול רק בשר חלק כפסיקת השו"ע. אמנם יש בין יהודי מרוקו שאכלו גם בשר כשר אך לא חלק. 3. כלי צלייה של בשר שלא עבר הכשרה על ידי מליחה - הרמ"א (פוסק של האשכנזים בשו"ע) פסק שכצולים בשר שלא עבר הכשרה על ידי מליחה, הרשת שצולים עליו בולעת את הדם החם שמטפטף ממנו והרשת נטרפת. ומותר להשתמש בה אך ורק לצליית בשר לא מוכשר (בדרך כלל רק כבד ולבבות ניתן לקנות לא מוכשר). מר"ן השו"ע פסק שהכלים לא נטרפים כי החום של האש מפליט את טעם הדם מהרשת. ולכן אשכנזים צריכים כלים מיוחדים לכבד ולבבות ואסור לצלות עליהם שום בשר אחר וגם לא לחמם עליהם פיתות וכו. בהלכה זו חלק מהמרוקאים נהגו כפסק השו"ע וחלק כפסק הרמ"א. לדוגמא ולמעשה- כמעט ולא ניתן למצוא סטקייה שיהודים עובדים על הגריל. ולכן אפילו אם אתה מרוקאי שמקל לאכול בשר כשר ולא בשר חלק, וגם מקל בכלי הצלייה שהם לא נטרפים: אתה עדיין לא יכול לאכול בסטקייה בכשרות רגילה בגלל בישולי העכו"ם שיש שם. בתשובתנו זו רצינו להמחיש את המורכבות שיש בעולם הכשרות. ולכן ב"מומלצים שלנו" ישנם רק מוצרים ובתי עסק שהם מתאימים לכולם. כל שאלה פרטנית תתקבל בשמחה וננסה להתייחס אליה בהקדם ובכבוד הראוי.
שאלה: כיסוי ראש: מותר לי להסתכל על שיערה של אמי, אם היא לא שמה כיסוי ראש?
תשובה: וברכת ד  אפשר. לא בזמן תפילה ולימוד בברכת התורה והארץ יהודה הלוי עמיחי
שאלה: סדרה שעולה כסף: ישנה סדרה שנקראת "שידוך משמיים" שעוקבת אחרי זוגות חרידיים בשידוכים שלה. הסדרה משודרת בטלויזיה ללקוחות yes וגם מופיעה באינטרנט רק ללקוחות yes ולמי שלא מנוי זה עולה כסף אך ראיתי מקום באינטרנט שאפשר לראות בחינם השאלה שלי היא אם מותר לראות בחינם למי שלא לקוח של יס למרות שבאתר שלהם זה עולה כסף
תשובה: וברכת ד נראה שן לעשות כן. בברכת התורה והארץ יהודה הלוי עמיחי כפר דרום אשקלון
שאלה: שמירת הברית: אני פונה אליכם במצב מאוד קשה בעיניין זרע לבטלה אנא ממכם אני צריך את העזרה שלכם הדבר הנורא הזה לא עוזב אותי לשנייה אני נורא מנסה להתרחק ממראות אסורים ומדברים לא צנועים אבל בכל זאת לא שולט בברית קשה קשה לי נורא אני לא מאחל לאף אחד לסבול את הסבל הזה שזה כל הזמן מפיל אותי ואני לא רוצה מה עושים במצב כזה?? זה גם יכל להיות בגלל שאני רווק אני כרגע בן 20 אני בחור שומר שבת מניח תפילין כל יום עושה באמת את כל מה שאני יכל אבל העיניין הזה של שמירת הברית זה לא נעלם מהחיים שלי זה רק מתגבר מיום ליום וניהיה יותר קשה אני קראתי החומרות והעונש של החטא הזה ה ישמור אני לא רוצה את הדברים האלה אני התעמקתי מאוד בנושא הזה ויש המון המון דברים קשים מהחטא הזה מה אני עושה?? בבקשה אני צריך את העזרה שלכם אני מאוד ישמח אם תקלו עליי ותגידו לי מה לעשות. ו
תשובה: וברכת ד  ראה אתה הספרים של הרב יהושע שפירא (ראש ישיבת רמת גן) "אשיב ממצולות" ועוד שם תראה הסתכלות אחרת על הנושא. ויתכן שזה יתפוס אצלך ותוכל להתעלות בעבודת ד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צריכה עזרה בבקשה: לרב 1. בכמה כיסויים יש לכסות כל כלי? 2. האם בני קהת צריכים לשאת את הכלים על הכתף?ולמה? 3. מי היה שם לקהת את הכלים על הכתף? 4. למה במניין הלווים מנו כל בן בנפרד? 5. כמה אנשים מבני קהת היו צריכים להרים כלי? 6. מה עשו שאר האנשים משבט לוי שלא עבדו בזמן המסע? 7. האם היה תורנויות של בני לוי בתוכם או שלכל אחד היה תפקיד קבוע??
תשובה: 1. על השולחן שני בגדים והמכסה, וכן על הארון מסך ובגד תכלת ומכסה, ועל המנורה בגד ומכסה: ראב"ע לבמדבר פרק ד פסוק ח גם על המזבחות כמו על המנורה בגד ומכסה עור תחש. 2 - 3. (במדבר ד  טו) וכלה אהרן ובניו לכסת את הקדש ואת כל כלי הקדש בנסע המחנה ואחרי כן יבאו בני קהת לשאת ולא יגעו אל הקדש ומתו אלה משא בני קהת באהל מועד: 4. לא הבנתי למה כוונתך: "כל בן בנפרד"? 5. נראה לי שבכל אחד משני מצדי המוט נישא על ידי אדם אחד וכל כלי נישא על ידי שני מוטות כלומר ארבעה אנשים. 6 - 7. "ופקודיו של כל אחד מהם אשר צוה ה  את משה לפקוד אותם לגולגלותם מינה על עבודתו ועל משאו. הזכיר שמינה אותם למשפחותם, ומינה היחידים לגולגלותם כל אחד על עבודתו ועל משאו. וכן הדין שאין בן לוי רשאי לעשות במלאכת חבירו ולא לסייעו בה, כמו שאמרו (ספרי קרח ט) וכבר בקש רבי יהושע בן חנניה לסייע את רבי יוחנן בן גודגדה בהגפת דלתות, אמר לו חזור לאחוריך, שכבר אתה מתחייב מיתה, שאני מן השוערים ואתה מן המשוררים": רמב"ן במדבר פרק ד פסוק מט
שאלה: מה כוונת הפס??????.: לרב 1.מה פירוש הפסוק:" אל-תכריתו, את-שבט משפחת הקהתי, מתוך, הלוים. " 2.מה פירוש הפס:"וזאת עשו להם, וחיו ולא ימתו, בגשתם, את-קדש הקדשים: אהרן ובניו, יבאו, ושמו אותם איש איש על-עבדתו, ואל-משאו. 3.מה פירוש הפס:" ולא-יבאו לראות כבלע את-הקדש, ומתו 4.האם הגיל שצויין שמגיל 30-50 הוא רק לעבודת המשא.אם כן מאיזה גיל עד איזה גיל הוא לא לעבודת המשא? 5.כתוב בפס :" זאת עבדת בני-קהת, באהל מועד- -קדש, הקדשים" ואח"כ כתוב מה אהרון ובניו צריכים לעשות מדוע לא מפורט מהי עבודתם של בני קהת?
תשובה: שאלותיך דורשות עיון מעמיק, אך נראה לי כי המסגרת הנוכחית אינה מתאימה לכך. אולי כדאי להשתתף או להאזין לשיעור קבוע בפרשת השבוע. שבוע טוב
שאלה: שינוי לשון התורה: ואברהם עודנו עומד לפני ה " (בראשית יח כב). כתב רש"י " והיה לו לכתוב וה עודנו עומד (על אברהם) אלא תיקון סופרים הוא זה" (והוא מבראשית רבה פרשה מט ). וכן כתב רש"י בדברים כח ל "ישגלנה לשון שגל פלגש, והכתוב כינהו לשבח ישכבנה ותיקון סופרים הוא זה".כלומר בפסוק כתוב ישגלנה אך קוראים ישכבנה. וכן כתב בספר במדבר יא טו כשמשה אומר לה כי עדיף שיהרגנו ובלבד שלא יראה ברעתם של עם ישראל, בתורה כתוב "ואל אראה ברעתי" ועל זה כתב רש"י ברעתם היה לו לכתוב אלא שכינה הכתוב וזה אחד מתיקוני סופרים בתורה לכינוי ולתיקון הלשון. והנה ממשמעות הלשון "תיקון סופרים הוא" משמע שבאו סופרים ותיקנו מה שהיה כתוב בתורה ואם כך הדבר הרי שחכמים שינו את נוסח המקרא שנמסר למשה, איך זה מסתדר עם האמונה הבסיסית שהתורה ניתנה למשה כפי שהיא בסיני?
תשובה: אמת הדבר שאין איש שיכול לקבוע בוודאות מהו המינוח "תיקון סופרים". הוא אכן מינוח מאוד מפתיע, אולם לא ברור עד תומו. נכתבו על כך מאמרים רבים ועניינים רבים. הדבר החשוב לומר הוא כי האפשרות שאתה מעלה כדי להבין את המושג הזה היא רק אחת מהאפשרויות. לאמור: מה שאתה אומר כי משמעות המונח היא שבתורה במקורה היה כתוב בצורה מסוימת ובדור מן הדורות קמו "סופרים"   גדולים ככל שיהיו   ושינו את המקור שכתוב בתורה, היא אפשרות, אולם לא הפרשנות היחידה בתורה. קשה לקבל אותה, כי אם אכן נעשו דברים כאלה   יש אין ספור מקומות בתורה הקודמים לבעיה המוצגת בשני הפסוקים שעליהם מדובר בדברי חכמים. על כן, אפשר שבכלל מדובר על כך שהמינוח הזה מציין את ההפך, לאמור: הקב"ה במקור כתב בתורתו בצורה מרוככת, ועובדה זו עצמה נקראת "תיקון סופרים" לא בגלל שמישהו בא ותיקן את התורה, אלא בשל העובדה שזהו הדבר המתוקן לכתחילה שהנחה את סופרי התורה לאורך כל הדורות של כתיבתה. גם פרשנות זו קשה. על כן, כתבתי לעיל כי לא ניתן לקבוע בוודאות את משמעות המונח, ובד בבד   אין הכרח לומר כפי שאתה אמרת.
שאלה: אבלות: אבי נפטר באדר תשנ"ג, רציתי לדעת מתי מסתיים שנת האבלות אני יודע שהשנה היא שנה מעוברת, ואני לא יודע מתי מסתיים האבל ומתי אני אמור להפסיק להגיד קדיש
תשובה: לך. מפסיקים להגיד "קדיש" לאחר 11 חודשים. האבל מסתיים בתום 12 חודשים.
שאלה: אי הנחת תפילין: לכבוד הרב! אני אדם שאובחן כלוקה בדכאון כבר בגיל צעיר, עם השנים והנסיון הבחנתי שאני יותר רגוע ושקט כשאני נמנע ממצוות עשה כגון תפלה ק"ש והנחת תפילין, עם המצוות לא תעשה אני ר גמור, ואכן, קבלתי היתר הלכתי להמנע מהנחת תפילין, אציין שזה משפיע על הסביבה שלי כשאני בדכאון, כך שזה הפך לכמעט חיוב בשבילי להמנע, זה מצב קצת עדין, אז אני לא יכול להרחיב, אבל נדמה לי שהנקודה היא שאני צריך להמנע מכבוד, והנחת תפילין זה סוג של כבוד, בדרך כלל אני עומד בזה ולא מניח, אך לפעמים אני לא מתגבר ושולח יד לתפילין ומניח. מה שאני מבקש מהרב זה סוג של עצה איך אני יכול לשלב הנחת תפילין מחד, ומאידך שזה לא יהווה סוג של שררה שלא כדאי שאנהג בה, לדוגמא - אם אני אשאל מאחרים, כך שאלו אינן תפילין שלי. האם זה אפשרי או שאניח לזמן קצר בלבד?! אני קצת מבולבל והוראה חד משמעית תייצב את מצבי.
תשובה: השאלה הרגישה והעדינה הזו משלבת בתוכה שני תחומים   האחד הוא הלכתי, והשני הוא תחום מקצועי. אני לא בקיא בתחום השני, ועל כן אני לא בטוח שהתשובה שלי תתן מענה מספק. אם לא   אנא שוב, ונדייק יותר האחד את השני. אם הפתרון שעשוי לסייע בעדך הוא לשאול תפילין ולהניח אותם לזמן קצר   זהו פיתרון הלכתי שמועדף בוודאי על מצב בו לא מניחים תפילין. אם הפתרון הוא לראות בתפילין קיום של מצוות ד  שאינו קשור לכבוד האדם אלא דווקא לכבוד האלוקים   בוודאי שזו מחשבה שמותרת על פי ההלכה, ואם היא מסייעת בעדך   נכון מאוד ללכת בה. האם הצלחתי לסייע במשהו?
שאלה: דרכי הנצחה בתנ"ך: רציתי לדעת האם בתנ"ך נראה הנצחה של המת(הנפטר) בדרכים שונות כדרך זיכרון והנחלה לעתיד? במידה וכן האם תוכל להפנות אותי למקורות?
תשובה: אני לא מצליח "לשלוף" דרכי הנצחה, זולת הקמת ציון על הקבר, ושושלת הנושאת את שמו של האדם (כגון: בני ישראל, או שמות פרטיים בהמשך המשפחה). נראה לי שיש בכך אמירה מאוד משמעותית על המושג "הנצחה". אולם אפשר שמישהו אחר ימצא עוד דברים בתנ"ך. בדברי ח נאמר דבר מה משמעותי מאוד: אין עושין נפשות לצדיקים - דבריהם הן הן זכרונם, כלומר: מה שמונצח מהצדיקים הוא תורתם.
שאלה: רשעים אפילו על פתחו של גיהנם לא שבים בתשובה: ראיתי שכתוב "רשעים אפילו על פתחו של גיהנם לא שבים בתשובה" מה פירוש?
תשובה: ראיתי באיזה מקום פירוש יפה, לא זוכר כרגע איפה, אבל נגיד את זה במילים שלנו. יש את המושג הזה, בטח אתה מכיר "לי זה לא יקרה" ואביא כמה דוגמאות, אדם אוכל הרבה שומן הרבה בשר, ואומרים לו, תזהר זה לא בריא לאכול הרבה ממאכלים אלו, תאכל במינון, והוא אומר "לי זה לא יקרה" עד שהוא מקבל ח"ו התקף לב. אדם מעשן, הוא מתחיל רק מאחד, עד שמגיע ל"רק קופסה אחת", ורק שתיים וכ ו, ואומרים לו תפסיק אתה תהרוס את הגוף שלך, והוא אומר לי זה לא יקרה, עד שהורס את הגוף שלו, ומקבל סרטן הריאות. אדם לא נהג בזהירות, עד שיום אחד הוא עושה תאונה מחרידה, ולמה. כי כל פעם כשמזהירים מפני תאונות, הוא אומר "לי זה לא יקרה". מה משותף לכולם? כל פעם הוא מוסיף עוד קצת זלזול, עוד קצת רעלים, הם לא באמת מורגשים, מה כבר יקרה? עד שזה מצטבר ומצטבר ואז זה באמת הופך להיות צרה צרורה. הרשעים עד שהם עומדים "על פתחה" של גהינום, הם אומרים לעצמם לי זה לא יקרה, הצרה של האדם והניעור של הנשמה מהעוונות זהו עונש הגהינום, ואדם לא מוכן להאמין שלו זה יקרה עד שהוא יהיה על הפתח של הגהינום, ורק אז שהוא חוטף את העונש, הוא נזכר, ואז כבר מאוחר מדי, אם הוא היה חושב על זה קודם הוא היה חושך לעצמו הרבה צרות. ולכן ברוך ה  ובתפילה לה  שלא נהיה מאותם הרשעים שנזכרים מאוחר מדי, אלא ביום יום תמיד עושים חשבון נפש, ותשובה שלימה על העוונות, (שלא תטעה, גם מה שהזכרנו לעיל הם עונות ועתיד אדם לתן על זה את הדין.) שנזכה לעבוד את ה  מתוך חשבון נפש אמתית רבה חן chencorcos gmail.com